Lucrările la podul suspendat peste Dunăre avansează. O confirmă imaginile surprinse din aer acum 2 zile pe malul stâng al fluviului și publicate pe o rețea de socializare.

Noua construcție va uni județele Brăila-Galați și Tulcea și ar urma să fie inaugurată peste 2 ani. Lungimea totală a podului va fi de 23 de kilometri, dintre care 17 pe teritoriul județului Tulcea.

De asemenea, proiectul prevede mai multe viaducte, drumuri de legătură, intersecţii giratorii, dar și 33 de poduri, podeţe şi pasaje. Viteza maximă admisă pe viitorul pod suspendat peste Dunăre va fi de 80 km/h.